NaiveNeuron/SloPal huggingface dataset:
Gál, Gábor, poslanec NR SR (2015-12-08):
Ďakujem za slovo. Vážený pán minister, zásadne odmietam, počkám, kým ma budete aj sledovať, v zásade odmietam kategorizáciu poslancov, a to je absolútne neprijateľné, aby si tu kategorizoval poslancov. To je jedno, kto v akom výbore je. Je poslanec ako poslanec. Neviem, či si nepamätáte časy, keď za hrubej éry HZDS každého schopnejšieho a odbornejšieho poslanca dali do výboru pre životné prostredie. To vám asi ušlo, ale bolo to tak. Čiže toto v zásade odmietam. Ale odmietam aj kategorizáciu pána poslanca Hlinu, ktorý kategorizuje na základe národnosti, že, pán poslanec? Odtiaľto je už veľmi blízko k tým povinným židovským hviezdam. Pozor. My sme, pán minister, nehlasovali so SMER-om, čiže nás nemusíte obhajovať. My sme hlasovali za návrh pani Žitňanskej. Vlastne ten návrh potom aj jediný ako zostal aj v treťom čítaní, že sa čudujem, že tí páni poslanci, ktorí pár minút predtým hlasovali so 40 hlasmi za návrh pani poslankyne Žitňanskej, o tom istom návrhu sme hlasovali aj v treťom čítaní. Čiže na čo sa hráte?! (Potlesk.) Minútu dozadu hlasujete so 40 hlasmi za ten istý návrh a v treťom čítaní nám niečo vyčítate. Tak si to uvedomte, čo robíte! Ale hovorím, že my sme od začiatku povedali, že s tým súhlasíme. My nesúhlasíme s balíčkom návrhov, ktorý doniesol SMER. A čo sa týka aj ústavy, aj s tým sme nesúhlasili. Nesúhlasíme naďalej a som zvedavý, pán minister, že kedy sa začneme baviť, fakt, o tých návrhoch, o tom balíčku, ktorý tu máme. Lebo ja som podrobne prečítal aj vládny návrh, aj ten návrh, ktorý prišiel na záver do parlamentu. Tam vypadlo kopec vecí, ktoré sa týkajú Vojenského spravodajstva. Prečo? Ale ja som si... (Prerušenie vystúpenia časomerom.)
Richter, Ján, poslanec NR SR (2023-11-22):
Ďakujem pekne za slovo. Vážený pán predseda, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2014-01-29):
(Hlasovanie.) 146 prítomných, 142 za, 4 sa zdržali. Schválili sme zákon 139 o omamných látkach . Pán poslanec Panáček uvedie v druhom čítaní hlasovanie o vládnom návrhu zákona o dobrovoľnej požiarnej ochrane. Je to tlač 777. (Hlasovanie o vládnom návrhu zákona o Dobrovoľnej požiarnej ochrane Slovenskej republiky a o zmene niektorých zákonov , tlač 777.)
Laššáková, Jana, podpredsedníčka NR SR (2015-03-12):
Na vystúpenie pána poslanca nie sú, nie sú faktické poznámky. Vyhlasujem všeobecnú rozpravu za skončenú. Pán minister, chcete zaujať stanovisko? Nie. Pán spravodajca? Nie. Prerušujem rokovanie o tomto bode programu a vyhlasujem päťminútovú prestávku. (Prestávka.) (Po prestávke.)
Šeliga, Juraj, podpredseda NR SR (2021-04-30):
Pán Kuffa?
Laššáková, Jana, podpredsedníčka NR SR (2014-01-28):
Pani spravodajkyňa? Nie. Vyhlasujem, prerušujem rokovanie o tomto bode programu. Pokračujeme druhým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. Vládny návrh zákona má parlamentnú tlač 776. Spoločná správa výbor má tlač 776a. Opäť dávam slovo pánovi ministrovi pôdohospodárstva pánovi Ľubomírovi Jahnátkovi, aby vládny návrh zákona odôvodnil. Nech sa páči, pán minister.
Přidal, Alojz, poslanec NR SR (2014-03-20):
Ja veľmi krátko zareagujem. Pani kolegyňa Žitňanská, ja by som si to naozaj už chcel vyprosiť. Prosím vás, KDH nerobilo žiadny obchod, nerobí žiadny obchod a nebude robiť žiadny obchod ani kšeft. Už s tým naozaj skončite. To je osočovanie KDH. Jediný personálny obchod, ktorý sa spravil v tomto parlamente, viditeľný bol obchod Igora Matoviča s Robertom Ficom na funkcii splnomocnenca Petra Polláka. Ale ďalší obchod, o ktorý tu bol pokus, bol obchod (snaha o obchod) vášho bývalého predsedu Pavla Freša, ktorý chcel s Robertom Ficom dohodnúť ďalší personálny obchod, a bol to obchod na predsedu NKÚ. Vadil vám tento obchod, ktorý bol naozaj obchodom, ktorý chcel Paľo Frešo robiť? Možno aj preto ste odišli z SDKÚ. A to si cením. Cením si vaše postrehy ohľadne justície a súdnictva. A jednoducho veď vy ste skvelá právnička, prineste návrhy pozmeňujúce. A ja keď sa s nimi stotožním, tak s radosťou ich v druhom čítaní podporím.
Sopko, Miroslav, poslanec NR SR (2019-10-28):
Ďakujem za faktické pripomienky. Tiež si myslím, že je to len o slovičkárení. A keď sa chceme naťahovať na slovíčka, prosím. Z tohto miesta budem veľmi rád, ak iní moji kolegovia prídete, keď vystúpite a môžete to dať tak presne, aby každý bol s tým spokojný. Tu nejde o to, že ja tu dávam nejaký návrh a ja by som akože mal si nejaký dávať tu zárez. Vôbec o to mi tu nejde. Ide mi o princíp. Princíp, ktorý, počúvam to skrátka tam medzi ľuďmi, čo to tu my vlastne robíme. Akože možnože ste si to, samotní predkladatelia, neuvedomili, ale aj ľudí dolu sa to týka. Jednoducho ľudia si všimli, že tu sa postupne – hlavne tesne teraz pred voľbami – upravujú tie pravidlá. Jednoducho nerobme to, padá naša vážnosť. Padá vážnosť poslancov a celého parlamentu, celej Národnej rady Slovenskej republiky, ak jednoducho takto sa to robí tesne pred voľbami. Prestaňme s tým! Konečne už ukážme, že sme zodpovednými politikmi, že jednoducho tieto veci robiť nebudeme, že počkáme si a ak chceme nastaviť inak pravidlá hry, volebného práva občanov, tak to robme potom v dostatočnom časovom období za okrúhlym stolom, spolu, zapojení v rámci všetkých politických strán a nerobme tieto hry, prosím vás. Nerobme to!
Jurinová, Erika, podpredsedníčka NR SR (2012-07-26):
Ďakujem pekne. Nech sa páči, pani poslankyňa, doplňujúcu otázku.
I. Mikloš, poslanec: (2007-07-02):
Ale druhá vec, ktorú chcem oceniť, sú jeho slová, ktoré povedal o konkurencii v oblasti zdravotného poistenia, o tom, že HZDS nebude súhlasiť s tým, aby tu bola len jedna verejná poisťovňa. Považujem to za úplne zásadné a kľúčové, pretože nielen teória, ale prax preverila a ukázala veľmi jasne, že všade tam, kde je možná konkurencia v zdravotnom poistení, je konkurencia najlepším a najefektívnejším nástrojom na tlak na znižovanie cien a zlepšovanie služieb, teda zvyšovanie efektívnosti. Ale to, s čím nemôžem súhlasiť z toho jeho vystúpenia, je vlastne taká téza, že však vlastne kríza bola, je a bude v tom zmysle teda, že to napätie medzi zdrojmi a potrebami tu bude vždy, z čoho vyplýva, ako keby bolo jedno, kto je minister a či vláda nejakú víziu má alebo nemá. A v tom je zásadný rozdiel, pán poslanec, lebo peňazí, áno, vždy bude málo oproti potrebám, ale nie je jedno, či takmer tretina, či 30 % zdrojov nám v dôsledku zlého fungovania systému ide hore komínom, aj tým, že napr. je nadmerný dopyt, ktorý ste znovu zvýšili zrušením poplatkov, ale najmä tým, že je absolútne nadmerná ponuka, teda aj tie kapacity, ktoré ste spomínali. A problém je v tom, že kroky, ktoré vláda a ministerstvo zdravotníctva urobili, vedú k tomu, že nieže prestal ten tlak, ktorý je na to, aby sa táto neefektívnosť v systéme zrušila a aby tých 30 % išlo na liečenie ľudí, ale vrátilo sa to, naopak, do polohy, keď sa znovu bude plytvať, a ešte k tomu pristupuje korupcia. Hovorili o tom moji kolegovia, aké provízie, ako sa napr. predražene nakupujú... (Prerušenie vystúpenia časomierou.)
Pellegrini, Peter, predseda NR SR (2024-02-06):
Pán poslanec, pán poslanec, vypršal vám čas, nevypršal vám čas, ale vypršal čas na rokovanie Národnej rady, preto prerušujem teraz vaše vystúpenie, v ktorom budete môcť pokračovať o štrnástej hodine. Ďakujem pekne, vyhlasujem dvojhodinovú obedňajšiu prestávku. (Prerušenie rokovania o 12.01 hodine.) (Pokračovanie rokovania o 14.00 hodine.)
Hrnčiar, Andrej, podpredseda NR SR (2020-02-21):
Vážené panie poslankyne, vážení páni poslanci, pristúpime k rokovaniu o návrhu na vyslovenie nesúhlasu Národnej rady Slovenskej republiky s Dohovorom Rady Európy o predchádzaní násiliu na ženách a domácemu násiliu a boji proti nemu. Návrh vlády má tlač 1842. Výsledky rokovania výborov sú v tlači 1842a. Návrh vlády odôvodní minister obrany Slovenskej republiky Peter Gajdoš. Pán minister, nech sa páči, ujmite sa slova. (Rokovanie o návrhu vlády na vyslovenie nesúhlasu Národnej rady Slovenskej republiky s Dohovorom Rady Európy o predchádzaní násiliu na ženách a domácemu násiliu a o boji proti nemu , tlač 1842.)
Uhliarik, Ivan, poslanec NR SR (2013-12-17):
Ďakujem. Vieme, že antikoncepcia navodzuje princíp tehotenstva, čiže princíp, ktorý vlastne je v kontinuálnom tehotenstve. A nehovorím, že je zdravá alebo nezdravá. Tu ide o trvalosť a dočasnosť. Viete, pán poslanec Sulík, povedali ste, že je to príliš drahé alebo že si to teda ekonomicky nemôžu dovoliť. Tak, keďže bavíme sa o tom, o tom princípe dočasnosti a trvalosti, vnútromaternicové teliesko stojí 160 eur. To znamená 40 eur na rok. Toto je dočasná antikoncepcia. Ja by som pochopil a možno by som to nemal ani problém podporiť, keby ste tento istý problém sa snažili vyriešiť dočasným riešením a dajme tomu úhradou vnútromaternicového telieska, ktoré sa zavedie a ktoré funguje štyri roky v priemere, samozrejme, je to individuálne. A je to oveľa lacnejšie, ale je to dočasné. Nie je to trvalé. A o tom ja hovorím, aby rozhodnutie, ktoré dnes v momentálnej sociálnej situácii bolo možné ako jediné správne, mnohokrát sa za niekoľko rokov, keď sa táto sociálna situácia zmení a zlepší, tak toto rozhodnutie už sa nedá vrátiť naspäť. Pán poslanec Viskupič, no ono viete, existujú popôrodné depresie, psychózy, ktoré sú vyvolané graviditou, ktoré sú vyvolané pôrodom. A, žiaľ, tieto veci, tak ako sa dejú vraždy, tak, žiaľ, tieto veci – deti v popolniciach alebo teda v košoch – sa budú diať. Našou úlohou ako spoločnosti je zmierňovať tieto veci, napríklad aj hniezda záchrany tieto veci zmierňujú a na Slovensku úspešne. Ale, žiaľ, budú sa diať a chcem len povedať, že nemôžme toto vyriešiť práve bez... (Prerušenie vystúpenia časomerom.)
P. Paška, predseda: (2007-06-21):
(Hlasovanie.) 138 prítomných, všetci za. Konštatujem, že sme schválili vládny návrh novely zákona č. 215 o geodézii a kartografii. Ďakujem pekne. Budeme hlasovať teraz o vládnom návrhu zákona, ktorým sa mení a dopĺňa zákon č. 326/2005 Z. z. o lesoch a o zmene zákona č. 217/2004 z. Z. o lesnom reprodukčnom materiáli a o zmene niektorých zákonov v znení zákona č. 545/2004 Z. z. Pán poslanec Lebocký bude ako spravodajca uvádzať hlasovanie. Nech sa páči, máte slovo. Poprosím o pozornosť, dámy a páni.
Pčolinský, Peter, podpredseda NR SR (2022-11-09):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie, uzatváram možnosť prihlásiť sa do rozpravy. Vyhlasujem všeobecnú rozpravu za skončenú. Chce zaujať stanovisko navrhovateľ? Nie. Pani spravodajkyňa? Nie. Hlasovanie predpokladám dnes o 17.00 hod. Prerušujem rokovanie o tomto bode programu. Ďakujem, pán minister, za účasť. Teraz bude nasledovať... teraz bude nasledovať pán minister Karas, ktorého prosím, aby prišiel do rokovacej sály. Teraz bude nasledovať prvé čítanie o vládnom návrhu zákona, ktorým sa mení zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov a ktorým sa menia a dopĺňajú niektoré zákony. Vládny návrh zákona je uverejnený ako tlač 1285, návrh na jeho pridelenie na prerokovanie výborom je v rozhodnutí č. 1341. Prosím teraz ministra spravodlivosti Slovenskej republiky Viliama Karasa, aby vládny návrh zákona uviedol, pán minister, máte slovo. (Rokovanie o vládnom návrhu zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov a ktorým sa menia a dopĺňajú niektoré zákony , tlač 1285.)
Danko, Andrej, podpredseda NR SR (2024-01-23):
Pán poslanec Dostál.
Žiga, Peter, podpredseda NR SR (2024-01-09):
Pán poslanec Hellebrant.
P. Paška, predseda NR SR: (2008-05-15):
(Hlasovanie.) 138 prítomných, 79 za, 56 proti, 3 sa zdržali. Konštatujem, že sme postúpili návrh do druhého čítania.
O. Nachtmannová, poslankyňa: (2008-05-20):
Napríklad ste tam povedali, že slovné hodnotenie motivuje deti. Pán profesor tu kritizuje nechuť ku klasifikácii a snahu vystačiť so slovným hodnotením. Tvrdí: „Jenomže slabší nebo pohodlní jedinci se musí včas dozvědět, že jejich výkon ve srovnání s jiným je slabý, že to nic neubírá na jejich důstojnosti člověka a člena spoločenství.“ Rovnako, keď ste spomenuli to, že vaše deti, už máte teda veľké, ale už aj ony, pre nich učebnica bola a celý rok sa nepoužívala. Vlastne nepoužitú ju vrátili naspäť. To ma trošku zarazilo. Ako poradkyňa bývalého premiéra, že ste takéto niečo dopustili, veď ste sa pasovali za expertku na školstvo. Takže ako je možné, že boli tak nekvalitné učebnice, že sa nedali použiť?! Samozrejme, internet je vecou, ktorá je aktuálna, je potrebná, ale zase nedávajme okolo neho gloriolu. Človek najskôr musí mať určité penzum vedomostí, ktoré tá učebnica poskytne, a následne vhodne je možné využiť internet. Veľmi dobre všetci vieme, že na internete sa vyskytuje aj množstvo nezmyslov, a tu opäť budem citovať pána profesora, neviem, či to stihnem, ale využijem to inokedy: „Ak nemá penzum vedomostí, človek nevie, čo má hľadať.“ „Když něco najde, neví a nepozná, zda to k jeho tématu patří, a už vůbec nepozná, zda našel cennou informaci nebo úplnou pitomost.“
Kotleba, Marian, poslanec NR SR (2020-09-29):
Pán poslanec Dostál, ja chápem, že vy ako človek, ktorý sa, alebo ako muž, ktorý sa rád prezlieka do ženských šiat, nevnímate možno rozdiely medzi ženami a mužmi, ale už len tie biologické rozdiely sú tak, tak výrazné a tak úplne jasné každému normálnemu človeku, že každý normálny človek musí chápať, že muži aj ženy sú úplne jedineční (povedané so smiechom) a vždy budú, vždy budú originálni a zase ste to účelovo zmenili na nejakú tému o nejakých právach žien, ako keby sme im tu chceli tie práva uberať. To jednoducho tak nie je, len vy to účelovo v tej vašej liberálnej agende podsúvate. Podsúvate to verejnosti, podsúvate to národu. A ja chápem aj to, že vy sa stretávate možno s ľuďmi, ktorí tvrdia, že muži sa môžu meniť na ženy a ženy na mužov, ale my tu sme v Národnej rade Slovenskej republiky, a nie v nejakej psychiatrickej liečebni, tak možno by bolo dobré to akceptovať a tieto veci vynechávať a hlavne nehovoriť o možnosti zabiť svoje vlastné dieťa ako o nejakom práve.
Hrušovský, Pavol, podpredseda NR SR (2010-11-04):
Pán poslanec Matovič.
Glváč, Martin, podpredseda NR SR (2018-06-13):
Pán poslanec Bastrnák.
Dostál, Ondrej, poslanec NR SR (2017-11-30):
Ďakujem pánovi ministrovi za prečítanie odpovede, pani ministerke, ktorej tiež ďakujem, ale v podstate to bolo iba prečítanie odpovede na interpeláciu. Ja som sa pýtal, či je podľa nej tá odpoveď v poriadku a či na tom trvá. Pretože ja som upozornil na to, že obec Čierne Pole dostalo dotáciu na škôlku, ktorú päť rokov predtým zrušilo, lebo tam neboli deti, ktoré by tam reálne chodili, a potenciálne tam bolo možno jedno dieťa, ktoré by chodilo do tej škôlky. Spýtal som sa, či je to v poriadku. A odpoveďou mi je, že obec sa zaviazala udržať existujúci počet tried a aj počet novovytvorených tried. No tak keď teraz je tam nula, tak udržať nulu naozaj nie je veľmi ťažké. A pýtal som sa na to, že či nie je problém, že obecné zastupiteľstvo rozhodlo, že má vrátiť škola dotáciu, alebo obec dotáciu. A opäť v tom nie je žiadny problém, pritom prevádzka škôlky môže byť udržiavaná iba z rozpočtu obce, o ktorom rozhoduje zastupiteľstvo. Čiže reálny problém, reálny problém to je. A nepýtal som sa len na základe, len tak z vody nejakej informácie, ktorú som dostal, to by možno mohlo zaujímať pána ministra Kaliňáka, ktorý tu pred chvíľou hovoril, že nevytiahnem päty z bratislavskej kaviarne. Ja chodím aj po obciach a chodím aj po malých obciach. A Čierne Pole je veľmi malá obec, ktorá má 300 obyvateľov. Zúčastnil som sa na zasadnutí obecného zastupiteľstva tejto obce v okrese Michalovce, čo teda je dosť ďaleko od Bratislavy, pán minister Kaliňák, a tam som sa dozvedel, že poslanci s tým nesúhlasia, lebo nie sú v obci detí, ktoré by do tej škôlky chodili. Tvrdili, že je jedno dieťa, ktoré by potenciálne mohlo chodiť do škôlky. Napriek tomu starosta vo veľmi emotívnom prejave tvrdil, že deti sú naša budúcnosť. Tak som sa teda spýtal, či ministerka školstva má takýto názor a, bohužiaľ... (Prerušenie vystúpenia časomerom.)
Krajniak, Milan, minister práce, sociálnych vecí a rodiny SR (2022-03-15):
Ďakujem všetkým pánom poslancom aj pani poslankyni. A pánovi predsedovi výboru pre sociálne veci, chcem povedať, že ďalším krokom, ktorý máme pripravený, je zákon o profesionálnych náhradných rodičoch, ktorý vlastne už je napísaný. A verím, že aj vy teda prispejete a podporíte to, aby sme ho čím skôr mohli prerokovať tu v parlamente. Ďakujem veľmi pekne.
Blaha, Ľuboš, podpredseda NR SR (2024-02-21):
Na vaše vystúpenie, pani poslankyňa, evidujem dve faktické poznámky. Ako prvý pán poslanec Jaroslav Spišiak.
Pčolinský, Peter, podpredseda NR SR (2023-02-10):
Pán poslanec Boris Susko.
Tomáš, Erik, poslanec NR SR (2020-04-07):
Pán kolega Kamenický, je to v podstate veľmi jednoduché. Tí poslanci, a to je jedno, či už z koalície, alebo opozície, ktorí podporia náš pozmeňujúci návrh, tak vyjadria svoj názor, že nie je správne v období odkladu splátok pýtať si od ľudí úroky, alebo za to obdobie, a tým pádom aj vyslovia názor, že by mali banky so ziskami vyše 600-miliónovými zdieľať a podieľať sa na riešení koronavírusu. No, a tí poslanci, či už koaliční, pevne verím, že medzi opozičnými sa žiadny taký nenájde, ktorí nepodporia ten pozmeňujúci návrh, tak vyjadria svoj názor, že ľudia, napriek tomu, že im boli splátky odložené, musia platiť úroky.
Ľ. Mušková, poslankyňa: (2004-05-14):
Dovolím si predložiť pozmeňujúci návrh práve do tohto zákona, ktorý je spolu s antidiskriminačným zákonom otvorený. Dovoľte, aby som teda tento pozmeňujúci môj návrh, ktorý by mal riešiť tento problém, o ktorom sme hovorili, predniesla. Navrhujem teda v zákone práve v súvislosti so zákonom č. 29/1984 Zb. o sústave základných a stredných škôl v znení neskorších predpisov v čl. XV. tohto predloženého textu označiť pôvodný text, ktorý tam je, jednotkou. A za bod 1 sa vkladajú body 2 a 3, ktoré znejú: Bod 2: § 34a sa dopĺňa odsekom 6, ktorý znie: „Vzdelávanie pedagogických zamestnancov detí a mládeže podľa odseku 1 odborne, organizačne, metodicky a finančne zabezpečuje ministerstvo školstva.“ V tomto prípade ide o požiadavku, dá sa povedať, ministerstva školstva, ktoré má zabezpečiť smernicu Rady 77/486/EHS o vzdelávaní detí migrujúcich pracovníkov do nášho právneho poriadku. Bod 3: V § 58a zákona sa doterajší text tohto paragrafu označuje ako odsek 1 a dopĺňa sa odsek 2, ktorý znie: „Na základných školách, na základných umeleckých školách, učilištiach, stredných školách, špeciálnych školách a v školských zariadeniach v rámci výchovno-vzdelávacej činnosti a mimo výchovno-vzdelávacej činnosti nie je povolená činnosť, ktorá smeruje alebo priamo nabáda k rasovej a etnickej nenávisti, národnostnej a náboženskej neznášanlivosti, a nie je povolené ani ovplyvňovanie sexuálnej orientácie, ktorá je v rozpore s ľudskou dôstojnosťou a s tradičnými hodnotami európskej kultúry, a podnecovanie ku xenofóbii.“ Toto predmetné ustanovenie smeruje práve k zamedzeniu škodlivého ovplyvňovania názorov žiakov pri výchovno-vzdelávacích činnostiach i mimovzdelávacích činnostiach na školách. Jeho cieľom je morálna a mravná ochrana žiakov a študentov. Ďakujem za pozornosť.
P. Hrušovský, podpredseda NR SR: (2002-04-11):
L. Orosz, poslanec: Ďakujem pekne. Ja by som chcel v prvom rade oceniť korektný postoj pána poslanca Brňáka k tej problematike štvorročných sudcov už aj z hľadiska toho, že som si vedomý, že bol vystavený rôznym tlakom a napriek tomu nekorigoval svoj právny názor a môj právny názor korešponduje v tejto veci s právnym názorom pána poslanca Brňáka. Trocha ma mrzí kategorický postoj k hlasovaniu o zákone ako celku o to viac, že pán poslanec v tejto chvíli ešte nevie, že ako dopadne samotné hlasovanie o jednotlivých pripomienkach. Mrzí ma to najmä z toho dôvodu, že pán poslanec Brňák veľmi dobre vie, čo potenciálne hrozí, ak by tento zákon čo najskôr nebol schválený, nenadobudol platnosť a účinnosť. Napríklad z dôvodu toho, že dnes neexistuje ústavný orgán na prekladanie sudcov. Pri nepredvídateľných situáciách by naozaj mohla vzniknúť krízová, až kolapsová situácia povedzme na niektorom okresnom súde. Tretia poznámka k pripomienke týkajúcej sa odvolávania členov Súdnej rady. Ja zase korektne poviem, že naozaj sa stotožňujem s tým, že zákonná delegácia v ústave na riešenie tejto otázky mohla byť jasnejšia, ak by bola jasnejšia, tak by sme dnes nemali právne spory o podstate tohto ustanovenia. Možno za tejto situácie by bolo najlepšie, keby sa k tejto otázke vyjadril Ústavný súd Slovenskej republiky a jednoducho priklonil by sa k jednému alebo druhému právnemu názoru, čo by vytvorilo veľmi jasnú právnu situáciu, ale to sú, samozrejme, úvahy ktoré možno nesúvisia bezprostredne s rokovaním o tom návrhu zákona. Ďakujem.
Kyselica, Lukáš, poslanec NR SR (2023-06-15):
Prosím, pán predsedajúci, dajte hlasovať o tom, že Národná rada prerokuje návrh zákona v druhom čítaní.
Glváč, Martin, podpredseda NR SR (2018-02-14):
Poslanec Klus.
Droba, Juraj, poslanec NR SR (2011-03-30):
Vážený pán kolega, podpredseda zahraničného výboru Blanár, ďakujem za váš príspevok. Bol z môjho pohľadu možno až zbytočne polarizujúci alebo snažil sa pomenovať skôr rozdiely ako tie veci, ktoré nás spájajú. Pritom myslím si, že v tých zásadných otázkach a zásadných pohľadoch na vec sa naozaj až tak nerozchádzame. Ja si všímam napr. aktivity vás a vašich kolegov zo strany SMER a verte, že oceňujeme veľakrát, keď nás tam nie je väčšina, že aj keď chcete vyjadriť politický postoj, tak vždy aspoň jeden z vás nám pomôže a odhlasuje, aby sa neblokovala práca výboru. Takže, myslím si, že aj týmto dávate najavo, že vám ide o dobrú vec a máme spoločný záujem. Čo sa týka smerovania zahraničnej politiky, vy ste tú svoju nazvali pragmatickou. Ja si myslím, že máte pravdu, pragmatizmus keď je dotiahnutý do dôsledkov, tak sa dá pomenovať aj ako oportunizmus. Myslím si, že súčasné nastavenie našej zahraničnej politiky je naozaj viac o hodnotách, a nie o pragmatizme za každú cenu. Ešte taká lingvistická vsuvka. Myslím, že kolegyňa Vášáryová hovorila o ministrovi zahraničných vecí ako o ministrovi big beast čiže nie ako o športovcovi, ale ako o niekom, z koho sa stalo veľké zviera zahraničnej politiky. Tak to je len na vyjasnenie. Čo sa týka vašej zahraničnej politiky, tak aj kvitujem a oceňujem, že namiesto nejakého straníckeho nominanta, ste akceptovali dvoch ministrov zahraničných vecí, ktorí dokonca ani neboli vašimi členmi, ale adoptovali ste si dvoch veľmi skúsených diplomatov. Takže to je, myslím, veľmi dôležité, aj pán Kubiš, aj pán Lajčák, to ukázalo, že to myslíte vážne so zahraničnou politikou. No a nesúhlasím s tým, že by naše ministerstvo v súčasnosti robilo kolenačkovú politiku voči Maďarsku. Ja si myslím, že tá politika je vecná. Hovoril som aj s premiérkou Radičovou a som plne presvedčený, že ona sa dokáže Orbánovi postaviť na jeho roveň vo všetkých dôležitých veciach. Dala mi to veľmi jasne najavo. Ďakujem veľmi pekne.
Chren, Martin, poslanec NR SR (2014-06-11):
Ďakujem veľmi pekne. Vážený pán predseda, prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2007-06-20):
(Hlasovanie.) 141 prítomných, 79 za, 57 proti, 4 sa zdržali, 1 nehlasoval. Tento bod 21 bod sme schválili. Ďalej.
Jarjabek, Dušan, poslanec NR SR (2011-03-23):
Ďakujem veľmi pekne. Ja si skutočne myslím, že je najvyšší čas, aby kolega Bugár vysvetlil tento románik s blondínkou (Smiech v sále.), lebo je tu isté podozrenie a mne toto vysvetlenie jednoducho nestačilo a myslím si, že naozaj by mal dostať priestor, aby vysvetlil celú túto situáciu, aby sme si teda boli skutočne všetci, aby sme v tomto mali jasno. Ale ak dovolíte, hovorilo sa tu veľmi veľa o slobode médií. K slobode médií patrí aj sloboda novinárov, lebo je tu isté podozrenie a mne toto vysvetlenie jednoducho nestačilo a myslím si, že naozaj by mal dostať priestor, aby vysvetlil celú túto situáciu, aby sme si teda boli, skutočne, všetci aby sme v tomto mali jasno. Ale ak dovolíte, hovorilo sa tu veľmi veľa o slobode médií. K slobode médií patrí aj sloboda novinárov a ja len tak jednu poznámku na okraj, že som veľmi zvedavý, napríklad, ako sa kedysi slobodní, nezávislí novinári, dnes politickí hovorcovia politických strán, politických ministerstiev a politických iných organizácií vrátia opäť do polohy slobodných a nezávislých novinárov, do slobodných a nezávislých médií. Ďakujem za pozornosť.
Hargaš, Ján, poslanec NR SR (2024-01-16):
Ďakujem, pán predsedajúci. Ďakujem, pani Kolíková, za distingvované vystúpenie a venovali ste sa, venovali ste sa aj tomu únosu demokracie alebo duseniu demokracie, ako ste to vy nazvali a ja teraz trochu aj rozpracujem to, čo začal hovoriť pán Šimečka, pretože k tomu som si, ale nie sme nejak zladení, ale k tomu som si pripravil ja svoju faktickú poznámku. Pretože ja sledujem, že koalícia je tým taká otrávená, ruky sa tu zdvíhajú a počujem aj hundranie z druhej časti pléna, ale ja by som rád vysvetlil, prečo to tak je. Pretože v demokracii fungujú váhy a protiváhy a funguje tlak a protitlak. A sú základné štyri dôvody, prečo opozícia robí taký protitlak tomu, čo tu robí taká koalícia. Ten prvý je váš počet mandátov. Koalícia tu nemá 100 mandátov zo 150. Máte väčšinu štyroch mandátov. O to viac by ste mali dbať na dobrú diskusiu, dobrý dialóg a nevalcovať tú debatu. Ten druhý dôvod je razancia, s akou koalícia pretláča svoje zákony. Osemdesiat percent zákonov v tomto volebnom období zatiaľ bolo v skrátenom legislatívnom konaní. K tomuto zákonu ste sa dokonca uchýlili k tomu, že ste skrátili rozpravu k pripomienkam pani prezidentky. Ten tretí dôvod toho veľkého protitlaku opozície je chybovosť. Veď vy sami si opravujete chyby v tých zákonoch, pretože neprešli klasickým medzirezortným pripomienkovým konaním. Raz chcete meniť voľbu šéfa PMÚ, potom ju zatiaľ odtiaľ vyhadzujete. Pozmeňovák, v ktorom sa spravila chyba, nekonzistentný prístup, chybovosť. No a vrátim sa k tomu, čo som hovoril aj v jednej faktickej poznámke, celé toho mohlo byť opravené za päť minút, ak by pán spravodajca prečítal správne ten pozmeňovák, a vybavené. Hodinu a pol vás tu upozorňujeme na chyby, takže dovolím si tvrdiť, že štvrtým dôvodom je tvrdohlavosť. Ďakujem pekne.
Raši, Richard, poslanec NR SR (2015-10-30):
Ďakujem pekne, vážený pán predseda. Vážený pán poslanec Baláž, obdivujem ťa v dobrom, že vládzeš šíriť aj to, čo je pre zdravotníctvo takisto typické, a to je enormné množstvo práce, ktorá sa urobí a ktorá sa poskytne pacientom. A naozaj, naše zdravotníctvo bez ohľadu na to, že v médiách sa šíria iba negatívne informácie, prináša obrovské medicínske úspechy vo forme vyliečených pacientov. Na druhej strane ťa chcem poprosiť, aby si si nevšímal potom výpady, ktoré niekedy na tvoje vystúpenia budú. Lebo pán poslanec Lipšic za svoj život asi nepovedal nikdy nič pozitívne, pretože on pozitívne veci nevidí. A pán poslanec Hlina je oproti tebe – a to teraz nemyslím dehonestujúco, ale tak, ako to cítim – intelektuálny trpaslík. Ďakujem pekne.
Šefčík, Marek, poslanec NR SR (2023-02-08):
Ďakujem pekne za slovo. Martin, ty si hovoril, že keď si uvádzal ten zákon, tak si hovoril, máme tu hady, máme tu krokodíly, máme tu žraloky a tak ďalej, no ľudia nám často vyčítajú, že tento parlament sa zaoberá niekedy aj nepodstatnými vecami. Ja by som to dal do veľkých úvodzoviek to nepodstatné, lebo čo je pre niekoho nepodstatné, môže byť pre niekoho iného veľmi podstatné. A ja som rád, že ty sa aj týmito témami zaoberáš a že tu máme poslancov, ktorí idú, by som povedal, s dobou, lebo aj toto prináša táto doba, že mnoho ľudí takéto exotické zvieratá chová, a ja si myslím, že parlament by sa mal zaoberať aj týmito vecami. Čo sa týka predmetu zákona, tak ja vnímam, že ty si v tom zorientovaný, venuješ sa tomu dlhodobo, takže verím, že prinášaš dobré riešenia pre túto spoločnosť a za to ti ďakujem.
Fronc, Martin, poslanec NR SR (2016-02-11):
Áno, ďakujem. Ja ďakujem všetkým, ktorí mali faktickú poznámku, za to, že to boli poznámky vecné, a nie politické, k veci. A len krátko na ne zareagujem. PISA. Ja vnímam to, čo som povedal, ako hlavný dôvod, ale to nie je určite jediný dôvod toho, že tie výsledky nie sú také. Ako učiť jazyky, pani kolegyňa, to ja neviem, ale ja mám tiež pocit, že ich neučíme dobre, pretože budujeme štruktúru jazyka, a nie schopnosť komunikovať. Ale to musia urobiť v prvom rade odborníci jazykári. A, kolega Goga, aj kolega Radošovský, áno, tá úroveň nášho vzdelávania klesá. Som to povedal, máte pravdu. A takisto je pravdou a súhlasím s tým, že tu nie je jediný dôvod nízke financovanie, tých dôvodov je viacej. Aj preto si myslím, že je potrebné, aby sme aj spolu s odborníkmi spoločne sa nad tým zamýšľali a hľadali spoločné riešenie ako výsledok politického konsenzu toho, čo navrhnú odborníci. Ďakujem.
Jílek, Rastislava, poslanec NR SR (2020-09-24):
Pán predsedajúci, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, odporúčam hlasovať o tom, že predložený návrh zákona prerokujeme v treťom čítaní ihneď.
Pellegrini, Peter, predseda NR SR (2014-11-27):
Pani poslankyňa Mezenská, stotožňujete sa s názorom spravodajcu?
Abrhan, Pavol, poslanec NR SR (2015-02-18):
Ďakujem pekne. Chcel by som podporiť pána poslanca Viskupiča, čo sa týka právneho stanoviska. Páni kolegovia, bolo bežné, že v pléne Národnej rady, pokiaľ sme diskutovali nejaký problém, tak sa dávali stanoviská inštitúcie, prípadne aj právnej kancelárie. Ale vždy boli podpísané. Teraz prvýkrát pristupujem k precedensu, neviem, či si to uvedomujete, že tu je dokument, ktorý nikto nepodpísal, a je predložený poslancom len preto, len preto, lebo predseda Národnej rady s tým súhlasil. To znamená, že nabudúce, keď nebude právne stanovisko podpísané, bude odporovať niektorému vášmu návrhu, tak takisto bude predložené alebo predseda Národnej rady rozhodne, že takéto právne stanovisko nepredložím poslancom. Preto je to háklivé, že to znamená, že nie všetky informácie sa dostanú, a tu vytvárame precedens, že aj nepodpísané anonymné stanoviská budú musieť byť rozdávané všetkým poslancom Národnej rady. A preto si myslím, že je si toho vedomý aj predseda Národnej rady, a preto povedal, že on povie to meno. Ak nie, tak si myslím, že to je vážny precedens, ktorý sme doteraz zatiaľ nikdy neporušili. Ďakujem pekne.
Laššáková, Jana, podpredsedníčka NR SR (2015-06-16):
Ďalej do rozpravy písomne je prihlásený pán poslanec Mihál, ktorý nie je v sále prítomný, stráca poradie. Nech sa páči, pán poslanec Jurzyca, máte slovo.
Blaha, Ľuboš, podpredseda NR SR (2023-11-15):
Pán poslanec Lukáš Bužo, nech sa páči.
Mojš, Milan, poslanec NR SR (2014-05-14):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet a Ústavnoprávnemu výboru Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte hlasovať.
Kuciaňová, Magdaléna, poslankyňa NR SR (2017-03-23):
Dobrý deň. Vážený pán predsedajúci, vážené panie poslankyne, vážení páni poslanci, v rozprave k uvedenému návrhu nevstúpil nikto. Preto, prosím, dajte hlasovať o návrhu uznesenia, že Národná rada podľa čl. 86 písm. d) Ústavy Slovenskej republiky vyslovuje súhlas so zmluvou medzi Slovenskou republikou a Japonskom o sociálnom zabezpečení a rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
R. Rafaj, poslanec: (2008-12-08):
Chýbalo mi trošku z vašej strany také sebakritické sypanie si popola na hlavu, pokiaľ ste mali odvahu vstúpiť na taký tenký ľad, ako je úspešnosť čerpania eurofondov, a to hovoríte práve vy, ktorý ste čerpali tak, ako ste čerpali, a keď ste čerpali, tak 47 % do jedenástich južných okresov a tam na 90 % do obcí, ktorými ste vy organizovali stranícke konferencie. Napríklad v máji 2004, spomeňte si, v ktorom meste ste ich školili, ako majú vypĺňať eurofondy. Ja normále žasnem, vy môžete rozprávať tie rozprávky, viete, za týmto „kecpultíkom“, ako chcete, ale dôležité je, či vám uveria ľudia. Tak ako ja vám neverím, a neviem prečo, aká zhoda okolností, pokiaľ tu hovoríme o náhodách a zhodách, že tá istá firma, ktorá vám robila, páni z SMK, volebnú kampaň, ISTED, hneď po tom, ako nastúpil váš pán minister Simon na čelo ministerstva pôdohospodárstva, vybrali ste si ju na propagáciu eurofondov. To je náhodička, že?!
B. Bugár, podpredseda NR SR: (2004-03-11):
(Hlasovanie.) Prítomných 137 poslancov, za 53, proti 33, zdržalo sa 51 poslancov. Konštatujem, že návrh pána poslanca Kaliňáka sme neschválili. Nech sa páči. R. Vavrík, poslanec: Ospravedlňujem sa, pán predsedajúci. Posledný návrh bol ten koalično-opozičný, predložil som ho ja. To je posledný návrh, o ktorom treba dať hlasovať.
Sulík, Richard, predseda NR SR (2010-12-14):
Pani poslankyňa Zmajkovičová.
Ľ. Kaník, minister práce, sociálnych vecí a rodiny SR: (2002-11-06):
Preto si myslím, že štát má podať pomocnú ruku tým ženám, ktoré sa v takejto situácii ocitli, ale pomocná ruka má mať inú formu. Tá pomocná ruka má znamenať, že bude rukou, ktorá tvrdo zasiahne proti tým, ktorí si neplnia svoje povinnosti a že vytvorí dostatok právnych a silových nástrojov za pomoci štátu, ktorý ženám, ktoré sú v ťažkej sociálnej situácii, dokáže nahradiť ich menšiu silu pri vymáhaní svojich práv, ktorá dokáže zapojiť do toho silu štátu, štátnej mašinérie, ktorá dokáže zvýšiť sankciu za neplnenie povinností, ktorú povinná osoba má, a preto ministerstvo práce a sociálnych vecí v čo najkratšom čase predloží návrh zákona, ktorý bude riešiť túto situáciu, ale nie tým, že bude pasívne preberať úlohu povinnej osoby na štát, a tým výraznou mierou podporovať neplatenie výživného, ale tým, že bude tvrdo a nekompromisne postihovať tých, ktorí výživné neplatia, ktorý odstráni týmto spôsobom nízku vymáhateľnosť práva v tejto oblasti a podá pomocnú ruku naozaj tam, kde ju podať treba. Ďakujem.
Šeliga, Juraj, podpredseda NR SR (2020-09-23):
Dajte tých, dve minúty plné. Nech sa páči, pán poslanec.
Dostál, Ondrej, poslanec NR SR (2021-10-06):
Pán poslanec Taraba, dovolil by som si vás upozorniť na § 94 ods. 1 zákona o rokovacom poriadku, podľa ktorého sa rozprava musí vzťahovať na prerokovaný návrh zákona alebo medzinárodnú zmluvu. Vaše vystúpenie bolo úplne v poriadku, pokiaľ by ste vystupovali k návrhu zákona, ktorý predkladala pani poslankyňa Záborská a skupina poslancov okolo nej. Nie veľmi to súviselo s tým návrhom zákona, ktorý predkladá pán poslanec Valášek. A pokiaľ teda ide o obsah vášho vystúpenia, fungujú určité pravidlá aj v politike, aj v koaličnom súžití a jedno z tých pravidiel je, že koalícia si dohodne nejaké pravidlá, podľa ktorých bude postupovať a podľa ktorých bude hlasovať a potom tie pravidlá dodržiavať. Pretože ak má fungovať nejaké teleso, v tomto prípade vláda, vládna koalícia, tak je potrebné mať pravidlá, je potrebné tie pravidlá dodržiavať, čiže ja práve naopak, ja som spokojný s tým, že sa pravidlá dodržiavajú, aj keď aj mne to niekedy prekáža, lebo napríklad nemôžem zahlasovať za návrh zákona, ktorý obsahovo považujem za dobrý, ako sa mi to stalo pri hlasovaní o jedenástej hodine, keď ja by som rád podporil novelu Zákonníka práce, ktorú predložil pán poslanec Valášek, lebo si myslím, že to bolo užitočné a že nebolo rozumné nepustiť to do druhého čítania. Ale rešpektujem, že som súčasťou koalície a že som sa zaviazal postupovať spoločne s kolegami a keď na tom nebola zhoda, keď sme sa nezhodli na tom, že taký návrh podporíme, tak som ho nepodporil. Tak len považujem za úplne normálne, keď sa takto správajú aj ostatní.
Richter, Ján, poslanec NR SR (2022-05-05):
Odporúčam, aby sme hlasovali o tomto návrhu dnes o sedemnástej hodine.
Kamenický, Ladislav, poslanec NR SR (2012-10-19):
Ďakujem. V rozprave vystúpilo sedem poslancov, z toho bol predložený procedurálny návrh poslanca Kuffu podľa § 73 ods. 3 písm. b), aby Národná rada nepokračovala v rokovaní o návrhu zákona. Dajte, prosím, hlasovať, pán predseda.
Kollár, Boris, predseda NR SR (2023-03-30):
Prosím, prezentujme sa a hlasujeme. (Hlasovanie.) Prítomných 134 poslancov, za 92, proti žiadni, zdržalo sa 38, nehlasovali 4. Konštatujem, že uvedený návrh sme schválili.
Figeľ, Ján, podpredseda NR SR (2014-10-22):
S reakciou, nech sa páči, Jaroslav Baška.
Bugár, Béla, podpredseda NR SR (2011-03-23):
Pán poslanec bol posledný, ktorý sa písomne prihlásil, preto otváram možnosť sa ústne prihlásiť do rozpravy. Konštatujem, že sa hlásia piati. Končím možnosť sa prihlásiť do rozpravy ústne. Pán poslanec Číž sa prehodil, ale v poriadku. Takže pán poslanec Senko, Ondruš, Viskupič, Podmanický a Číž. Nech sa páči, pán poslanec Senko, máte slovo. Pripraví sa pán poslanec Ondruš.
Martvoň, Anton, poslanec NR SR (2014-11-09):
Ďakujem pekne. Pán poslanec Blaha, dovoľ, aby som zareagoval. To, že si spomenul trestné stíhanie pána Grendela, bolo asi tak korektné, ako keď pán Lipšic spájal pána Pašku s Belize. Vysvetlím prečo, nakoľko chytá sa toho argumentu celá opozícia. Pán Lipšic, ty si to dobre odhadol, hrá tu určitú hru s celou verejnosťou, spravodajskú hru. Register firiem v Belize je verejne nedostupný. Každý, kto sa z odborníkov na Slovensku venuje zakladaniu offshore firiem, to vie potvrdiť. Zároveň je tu jedna taká zaujímavosť, že neplatí tam ochrana obchodného mena. Čiže nič nebráni, aby do jedného týždňa bola založená na Belize firma na tej istej adrese, ako spomenul pán Lipšic, na Mapp Street 1, firma s názvom Lipšic Enterprises alebo Hlina Enterprises, alebo nejaká SaS Enterprises. Nič tomu nebráni. Je tam ešte špecifikum, čítam zo svojich poznámok, je tam ešte jedno špecifikum, čo pán Lipšic dobre vie, že za určitých okolností môžu byť na tieto firmy vydané akcie na doručiteľa za určitých špecifických situácií. Čiže vôbec nemusí byť to, čo pán Lipšic verejne tvrdil, že za týmito dvoma firmami sú tí istí majitelia, ako sú na Slovensku. Dokonca to môže byť niekto z prostredia blízkeho neviem komu a vôbec nič nemusí mať spoločné s týmito firmami na Slovensku. Čiže asi tak to bolo, pán Blaha, korektné to spomenúť, ako to spomenul pán Lipšic. (Reakcia poslanca Lipšica.)
Sulík, Richard, predseda NR SR (2011-09-08):
Uzatváram možnosť sa prihlásiť s faktickou poznámkou. Máme prihlásených päť poslancov. Pán poslanec Blanár.
Paška, Pavol, predseda NR SR (2013-12-17):
Do zápisu. Pán poslanec Lipšič.
M. Číž, podpredseda NR SR: (2009-04-21):
(Hlasovanie.) Prítomných 141 poslancov, za návrh 59 poslancov, proti 57 poslancov, zdržalo sa 24 poslancov, nehlasoval 1 poslanec. Konštatujem, že Národná rada nebude pokračovať v rokovaní o tomto návrhu zákona. Ďakujem pani spravodajkyni. Teraz prosím spravodajcu z výboru pre pôdohospodárstvo, životné prostredie a ochranu prírody poslanca Ľuboša Martináka, aby uviedol hlasovanie v prvom čítaní o návrhu poslancov Národnej rady Slovenskej republiky Ivána Farkasa, Józsefa Berényiho a Lászlóa Miklósa na vydanie zákona, ktorým sa mení zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov . Najskôr teda, pán poslanec, ako vždy budeme hlasovať o návrhoch podaných podľa § 73 ods. 3 zákona o rokovacom poriadku. Máte slovo.
Janckulík, Igor, poslanec NR SR (2017-12-07):
Ďakujem. Pán kolega, súhlasím s vami, že finančných prostriedkov je málo a hlavne na opravu a rekonštrukcie ciest I. triedy. Zoberme si napríklad taký most v Nižnej. Na opravu tohoto mosta sme potrebovali zhruba 800-tisíc euro. Ale, žiaľ, tieto peniaze sa nenašli a tento most je teraz v VII. stupni poškodenia a potrebujeme na opravu tohoto mostu zhruba tri, štyri, päť miliónov, záleží, ako sa to vysúťaží. A podľa mňa takto sa dobrý hospodár nespráva, lebo ak je niečo poškodené, tie peniaze by sa mali nájsť a zrekonštruovať a opraviť a nie čakať, kým sa tá cena pomerne navýši. Ďakujem.
Mazurek, Milan, poslanec NR SR (2021-06-25):
Ďakujem pekne za slovo. Opäť na úvod úplne v krátkosti. Dávame návrh novely Trestného zákona, aby sme doňho zaviedli nový trestný čin nazvaný nútená medicínska prevencia. V podstate bude to smerovať na to, alebo jedná sa o to, že nikto nesmie iného nútiť k absolvovaniu nepovinného očkovania pod hrozbou akýchkoľvek, straty ľudských či občianskych práv. Úplne jednoduchá elementárna novela, neriešime povinnosť očkovania, neriešime povinné očkovanie detí, riešime v podstate nepovinné očkovanie, ako je napríklad očkovanie proti COVID-u, ktoré sa tu teraz tak rozmohlo a riešime to, aby ľudia mali skutočne právo slobodnej a dôstojnej voľby, či sa dajú alebo nedajú zaočkovať a niekto ich do toho nesmel za žiadnych okolností pod akýmikoľvek vyhrážkami nútiť, ale aby, ak k niečomu takému dôjde, ten, ktorý do toho núti človeka, páchal trestný čin. Viac o obsahu a dôvodoch na prijatie tohto návrhu zákona poviem priamo v rozprave, do ktorej sa opäť ako predkladateľ hlásim ako prvý. Ďakujem.
Ďuriš Nicholsonová, Lucia, podpredsedníčka NR SR (2017-06-16):
Pán poslanec Krajniak, chcete reagovať? Skúste sa prihlásiť. Nech sa páči, máte slovo.
Pročko, Jozef, poslanec NR SR (2024-01-23):
Hovoril si, pán poslanec Dostál, o tom, že Európsky parlament, Európska komisia, európski prokurátori nesúhlasia s tým, čo ide urobiť Robert Fico a jeho koaličná banda, nesúhlasia s tým, ako idú lámať právo na Slovensko, ako si idú obhajovať svojich obvinených grázlov, ako si idú zabezpečiť beztrestnosť. Fico v relácii rozprával o tom, ako trinásť slovenských poslancov ovplyvnilo vyše päťsto poslancov parlamentu, ako títo európski poslanci za Slovensko urobili naozaj prevrat v Európskom parlamente. No Fico tam má troch poslancov svojich aj ukričanú Beňovú a títo traja čo čušali? Boli ticho? Práve naopak, aj títo rozprávali. Ale Európsky parlament si nedá diktovať od európskych slovenských poslancov, ale má svoje páky, má svoje informácie. A naozaj aj európski prokurátori vychádzali z dobrej analýzy tohoto paškvilu, čo urobil Susko. A oni povedali, Európsky parlament, preboha, čo idete robiť. Vy ste sa zbláznili na tom Slovensku? Susko, veď vy dobre viete, hovorí Európsky parlament, aký zločin, Susko, idete urobiť. Vy sa nehanbíte, Susko? hovorí Európsky parlament. Vy ste naozaj taký zločinec, ako sú všetci ostatní, že idete zločincov, Susko, takto obhajovať? Susko, vy ste taký zločinec, hovorí Európsky parlament, že idete dať beztrestnosť zločincom? A Susko, ten si píše svoje poznámočky, príde, vystúpi tu, klame, úplne o inom rozpráva a jemu to je, jemu je to jedno. Susko ide obhajovať zločincov.
A. Slafkovský, poslanec: (2008-12-04):
Ďakujem pekne. Odovzdám písomne o chvíľu.
Vážny, Ľubomír, podpredseda vlády SR pre investície (2015-06-25):
Ďakujem. Jednoznačne podľa štatistík korupcia klesá. Skončil som, pán predseda.
Draxler, Juraj, minister školstva, vedy, výskumu a športu SR (2015-09-23):
Vážená pani predsedajúca, vážené panie poslankyne, vážení páni poslanci, dovoľte, aby som uviedol vládny návrh zákona o športe a o zmene a doplnení niektorých zákonov. Materiál bol dlhodobo pripravovaný zdola za účasti športovcov, športových zväzov aj za účasti odbornej a laickej verejnosti. Cieľom návrhu zákona je regulácia vzťahov v športe na základe ich detailného poznania, pochopenia a snahy pozitívnym spôsobom ovplyvniť ďalšie smerovanie slovenského športu. Návrh zákona prináša zmenu vo financovaní športu. Štát by mal v zmysle návrhu zákona na centrálnej úrovni podporovať z prostriedkov štátneho rozpočtu tzv. uznané športy tak, že doterajšie financovanie vo forme dotácie sa zmení na príspevok k uznanému športu zo štátneho rozpočtu. Tradičné športy na Slovensku budú môcť byť podporované aj naďalej aj formou dotácie. Príspevok k uznanému športu sa navrhuje určovať tzv. automatom prostredníctvom vzorca vyjadrujúceho popularitu, úspech a masovosť športu mládeže. V súvislosti s financovaním sa upravuje aj zmluva o sponzorstve s daňovými benefitmi pre sponzora, pričom na jej uzatvorenie sa pre športovú organizáciu vyžaduje registrácia v informačnom systéme športu a spôsobilosť byť prijímateľom verejných prostriedkov. Návrh zákona vychádza z myšlienky, že iba Národný športový zväz môže byť predstaviteľom konkrétneho športu na Slovensku, lebo najlepšie pozná problematiku športu, ktorý zastrešuje. Preto sa mu dáva voľnosť v tom, ako naloží s pridelenými prostriedkami, avšak výmenou za transparentnosť. V tomto smere podstatnou časťou návrhu zákona je zavedenie informačného systému športu s cieľom zásadne posilniť prehľadnosť a verejnú kontrolu finančných tokov verejných financií v športe. K posilneniu snahy o dodržiavanie príslušných právnych predpisov, ale aj predpisov zväzu má prispieť aj navrhovaná funkcia kontrolóra a hlavného kontrolóra športu. Návrh upravuje pôsobnosti rezortu školstva, ale aj vlády, rezortov obrany a vnútra, pôsobnosti obcí a samosprávnych krajov. Jedným z ďalších aspektov je posilnenie pozície profesionálnych športovcov, pretože tento návrh zákona zavádza ich pracovnoprávny vzťah so športovým klubom. Významným prvkom, ktorý by mal posilniť stredný manažment v športe, je stredná športová škola, kde sa budú talentovaní športovci popri vykonávaní športu pripravovať aj na povolanie súvisiace so športom. V záujme zvýšenia pohybovej aktivity detí a získania zdravých športových návykov sa týmto návrhom zákona ďalej upravuje inštitút športových poukazov pre deti od 5 do 14 rokov tak, aby ministerstvo školstva mohlo podľa disponibilných zdrojov podporiť šport detí formou tohto príspevku. Vážené panie poslankyne, vážení páni poslanci, ďakujem za pozornosť a dovoľujem si vás požiadať o prerokovanie a schválenie predloženého návrhu zákona do druhého čítania.
Mamojka, Mojmír, poslanec NR SR (2011-07-07):
Nekomentujte! Ak je to pre vás veľa, čo hovorím, a nerozumiete, skúste uvažovať. Ja reagujem na to, na čo mám. Takže z hľadiska tej novely zákona, prosím vás, pán podpredseda Hrušovský, si starý fiškál, starý právnik, skúsený poslanec, skúsený advokát, tak „priestupok“ a „prostriedok“ vieme, že to je sakra rozdiel. To nie je hranie sa so slovami. My právnici vieme, že to je veliký rozdiel. O to viac, že sám hovoríš, že je to zásadná novela. Keď to je zásadná novela, zaslúži si formu aj obsah. Keď to trvalo toľko, koľko to trvalo, tak už tú chvíľu to počká, kým sa to prerokuje vo výboroch. A teraz výnimočne súhlasím s pánom poslancom Poliačikom, nerobme tu divadlo a principiálne veci prerokujeme tak, ako sa majú. Ďakujem. (Potlesk.)
Paška, Pavol, predseda NR SR (2012-10-25):
Ďakujem pekne, pán spravodajca. Otváram rozpravu. Nemám písomnú prihlášku. Dávam možnosť sa prihlásiť do rozpravy. Len pán spravodajca. Končím možnosť sa prihlásiť. Máte slovo.
Jakab, Elemér, poslanec NR SR (2018-05-17):
Nemám, nemám, pán predsedajúci. Ale veľmi pekne ďakujem za odpoveď pánu ministrovi. Ďakujem pekne. Köszönöm szépen, pán minister.
Ďuriš Nicholsonová, Lucia, podpredsedníčka NR SR (2016-10-21):
Pani poslankyňa Jurinová, nech sa páči.
P. Hrušovský, podpredseda NR SR: (2002-03-20):
Pani poslankyňa Rusnáková. E. Rusnáková, poslankyňa: Ja chcem len poznamenať, že ak bod 3 spoločnej správy prešiel, potom je bezpredmetné hlasovať o mojom treťom bode.